Public procurement notice: Contract Notice
Published: 2025-11-11
Buyer: Helsingin kaupunki
Country: FI
Region: FI1B1
Contract type: Services
Procedure: Open procedure
CPV classification: 48812000: Financial information systems | 72000000
Submission deadline: 2025-11-24
Award criteria: price, quality

Technical requirements: Tarjoajalle tai mille tahansa henkilölle, joka on sen hallinto-, johto- tai valvontaelimen jäsen tai jolla on siinä päätös-, edustus- tai valvontavaltaa, annettu lahjonnasta lainvoimainen tuomio, joka on annettu enintään viisi vuotta sitten tai jolla suoraan vahvistettu poissulkeminen on edelleen voimassa.
Tarjoajalle tai mille tahansa henkilölle, joka on sen hallinto-, johto- tai valvontaelimen jäsen, on annettu petoksesta lainvoimainen tuomio, joka on annettu enintään viisi vuotta sitten tai jolla suoraan vahvistettu poissulkeminen on edelleen voimassa.
Tarjoajalle itselleen tai mille tahansa henkilölle, joka on sen hallinto-, johto- tai valvontaelimen jäsen tai jolla on siinä päätös-, edustus- tai valvontavaltaa, on annettu rahanpesusta tai terrorismin rahoituksesta lainvoimainen tuomio, joka on annettu enintään viisi vuotta sitten tai jolla suoraan vahvistettu poissulkeminen on edelleen voimassa.
Tarjoajalle tai henkilölle, joka on sen hallinto-, johto- tai valvontaelimen jäsen tai jolla on siinä päätös-, edustus- tai valvontavaltaa, on annettu rikollisjärjestön toimintaan osallistumisesta lainvoimainen tuomio, joka on annettu enintään viisi vuotta sitten tai jolla suoraan vahvistettu poissulkeminen on edelleen voimassa.
Tarjoajalle itselleen tai mille tahansa henkilölle, joka on sen hallinto-, johto- tai valvontaelimen jäsen tai jolla on siinä päätös-, edustus- tai valvontavaltaa, annettu terrorismirikoksesta tai terroritoimintaan liittyvästä rikoksesta lainvoimainen tuomio, joka on annettu enintään viisi vuotta sitten tai jolla suoraan vahvistettu poissulkeminen on edelleen voimassa.

Eligibility requirements: Taloudellisen tilanteen tulee olla sellainen, että se Suomen Asiakastieto Oy:n tai vastaavan tahon rating-luokituksessa on vähintään tasolla AA tai vastaava.

Jos tarjoajana on ryhmittymä, tulee kunkin ryhmittymän jäsenen taloudellisen tilanteen olla vaatimuksen mukainen. 

Mikäli Toimittaja hyödyntää kolmansien osapuolten voimavaroja soveltuvuusvaatimusten täyttämiseen, tulee myös kyseisten osapuolten luottoluokituksen olla vaatimuksen mukainen.  

Hankintayksikkö varaa itselleen oikeuden tarkastaa tarjoajan luottotiedot näitä tietoja ylläpitäviltä yrityksiltä. Tarjoaja sitoutuu pyydettäessä toimittamaan luottolaitoksen lausunnon. 

Tarjoaja vastaa taloudellista tilannetta koskeviin tietoihin "Muut ehdot"-välilehdellä sille osoitetussa kohdassa.
Helsingin kaupunki on velvollinen noudattamaan Euroopan unionin, Yhdistyneiden kansakuntien ja Suomen viranomaisten asettamia pakotteita, rajoitteita ja varojen jäädyttämispäätöksiä. Tarjoajien tulee antaa seuraava vakuutus ja pyydettäessä viipymättä esittää hankintayksikölle tietoja hankintayksikön pyytämään selvityspyyntöön.

Tässä vakuutuksessa pakotteilla ja rajoitteilla tarkoitetaan Euroopan unionin, Yhdistyneiden kansakuntien ja Suomen viranomaisten asettamia pakotteita ja rajoitteita. Varojen jäädyttämispäätöksillä tarkoitetaan Suomen viranomaisten asettamia varojen jäädyttämispäätöksiä.

Tarjoaja vakuuttaa,
1. ettei tarjoaja ole Venäjän kansalainen, Venäjällä asuva luonnollinen henkilö tai Venäjälle sijoittautunut oikeushenkilö, yhteisö tai elin, 
2. ettei tarjoaja ole oikeushenkilö, yhteisö tai elin, jonka omistusoikeuksista Venäjän kansalainen, Venäjällä asuva luonnollinen henkilö tai Venäjälle sijoittautunut oikeushenkilö, yhteisö tai elin omistaa suoraan tai välillisesti yli 50 prosenttia, 
3. ettei tarjoaja ole 1. tai 2. kohdassa tarkoitetun tahon puolesta tai johdolla toimiva luonnollinen henkilö, oikeushenkilö, yhteisö tai elin, 
4. ettei kohdissa 1-3 mainituilla tahoilla ole yli 10 prosentin osuus tarjouksen arvosta tai niistä alihankkijoista, tavarantoimittajista tai yhteisöistä, joiden voimavaroja käytetään hyväksi julkisia hankintoja koskevissa direktiiveissä tarkoitetulla tavalla, 
5. ettei tarjoaja tai tarjoajaa lähellä olevat tahot kuulu Neuvoston asetuksen (EU) N:o 269/2014 liitteessä I lueteltuihin luonnollisiin henkilöihin, oikeushenkilöihin, yhteisöihin tai elimiin, 
6. ettei pakotteita tai varojen jäädyttämispäätöksiä ole asetettu 1) tarjoajalle eikä tarjoajan alihankkijoille, eikä 2) tarjoajan tai tarjoajan alihankkijoiden hallinto-, johto- tai valvontaelimen jäsenille tai edustus-, päätös-, määräys- tai valvontavaltaa käyttäville henkilöille tai tahoille, 
7. ettei tarjoajaa tai tarjoajan alihankkijoita omista välittömästi tai välillisesti yli 50 prosenttisesti taho tai tahot, joihin kohdistuu pakote taikka varojen jäädyttämispäätös,
8. ettei tarjoajan toiminta, sopimuksen kohteeseen käytettävät tavarat tai palvelut eikä tarjoajan tuottamien tuotteiden/palveluiden käyttö riko pakotteita tai rajoitteita, ja
9. etteivät hankintaan liittyvät suoritukset päädy välillisesti tai välittömästi pakotteiden, rajoitteiden tai varojen jäädyttämispäätöksien kohteena olevalle taholle.

Ylläoleva vakuutus annetaan tarjouspyyntölomakkeella kohdassa "Muut ehdot, taloudellinen tilanne ja rahoitusasema".
Toimittajalla tulee olla voimassa oleva vastuuvakuutus, jonka vahinkotapahtumakohtainen korvauskatto on vähintään 1 miljoonaa euroa. Vakuutuksen tulee kattaa hankinnan kohteena olevien töiden toimialaan liittyvät työt sekä tilaajalle ja kolmannelle osapuolelle aiheutuvat esine-, henkilö- ja varallisuusvahingot. Vastuuvakuutuksen tulee olla voimassa koko sopimuskauden ajan. Mikäli Toimittaja on ryhmittymä, tulee kaikkien ryhmittymän jäsenten täyttää esitetty vaatimus.
Toimittajan taloudellisten edellytysten on oltava hankinnan kokoon nähden riittävät siten, että yrityksen liikevaihto sen viimeiseltä vahvistetulta tilikaudelta on vähintään 4 miljoonaa euroa. 

Mikäli Toimittaja on ryhmittymä, tulee ryhmittymän jäsenten yhteenlasketun liikevaihdon olla vaatimuksen mukainen. Vastaavasti mikäli Toimittaja hyödyntää kolmansien osapuolten (esim. konsernin emoyhtiön) voimavaroja tämän soveltuvuusvaatimuksen täyttämiseen, tulee Toimittajan ja voimavaroina käytettyjen kolmansien osapuolten liikevaihdon olla vaatimuksen mukainen.
Vertailuhinta enintään 40 pistettä. Tarkempi kuvaus liitteessä "Vastausohjeet ja kriteerit".
Laatu yhteensä enintään 60 pistettä. Tarkempi kuvaus liitteessä "Vastausohjeet ja kriteerit".
Julkista hankintaa koskevaan päätökseen tai muuhun hankintamenettelyssä tehtyyn ratkaisuun voidaan julkisista hankinnoista ja käyttöoikeussopimuksista annetun lain (1397/2016, jäljempänä hankintalaki) mukaan hakea muutosta vaatimalla hankintayksiköltä oikaisua (jäljempänä hankintaoikaisu). Asia voidaan myös saattaa valituksella markkinaoikeuden käsiteltäväksi (jäljempänä valitus markkinaoikeudelle). Muutoksenhakumenettelyjen määräajat ovat hankintalain mukaiset. 

HANKINTAOIKAISU 
Asianosaisen on vaadittava hankintaoikaisua 14 päivän kuluessa siitä, kun asianosainen on saanut tiedon hankintayksikön päätöksestä valitusosoituksineen tai muusta hankintamenettelyssä tehdystä ratkaisusta. 

VALITUS MARKKINAOIKEUDELLE 
Valitus markkinaoikeudelle on tehtävä kirjallisesti 14 päivän kuluessa siitä, kun asianosainen on saanut tiedon hankintaa koskevasta päätöksestä valitusosoituksineen.
Hankinnan kohteena on Helsingin kaupungin (jäljempänä Tilaajan) talousohjauksen tietojärjestelmäratkaisut ja niihin liittyvät palvelut. Hankinta kattaa teknologiat, toteutuksen ja käyttöönoton, jatkuvan ohjelmistopalvelun ja sen vaatimat käyttöoikeudet, jatkuvan tuen ja ylläpidon, jatkokehityksen sekä muut ratkaisujen käyttöön ja kehittämiseen liittyvät asiantuntijapalvelut. Sopimusteknisesti hankinta järjestetään siten, että toimittajan ja teknologiantoimittajan tai useiden teknologiantoimittajien kanssa solmitaan erilliset sopimukset saman hankinnan alla.  

Hankinta tehdään  yhtenä hankintana, joka on sopimuksellisesti jaettu kahteen alueeseen:
1. Talousohjausjärjestelmän käyttöoikeus ja käyttöpalvelut
2. Käyttöönotto ja käyttöä varten tarvittava jatkuva tuki ja ylläpito sekä asiantuntijapalvelut

Tarjoajien on joko tarjottava itse koko kokonaisuutta tai he voivat tehdä tarjouksen ryhmittymänä siten, että teknologiatoimittaja ja käyttöönottokumppani ovat molemmat ryhmittymän jäseniä.

Jos ratkaisu tarjotaan ryhmittymänä, kumpaankin alueeseen tehdään oma sopimus, siten että sopimusvastuut voivat jakautua ryhmittymän jäsenten kesken.

Hankinnan kohde on tarkemmin kuvattu tässä tarjouspyynnössä ja sen liitteissä.